༈ གློ་བོ་ཆོས་རྗེ་དཔལ་ལྡན་རྒྱལ་མཚན་གྱི་བསྟོད་པ་བཞུགས།
༄༅། །ཕུན་ཚོགས་ཆོས་ཀྱི་མཚོ་ཆེན་ལས་འོངས་པའི། །ཚུལ་ཁྲིམས་རྣམ་གསུམ་རིན་
ཆེན་འབར་བའི་ཏོག །བཤད་སྒྲུབ་རྒྱལ་མཚན་རྩེ་མོར་བཞུགས་གསོལ་བ། །ཡོངས་ཀྱི་བཤེས་
གཉེན་དམ་པར་གསོལ་བ་འདེབས། །དཔལ་ལྡན་ཆོས་རྗེའི་གསུང་གི་བདུད་རྩིའི་རྒྱུན། །རྣམ་
དཔྱོད་ཞལ་གྱིས་ངོམས་པར་ལེགས་གསོལ་ནས། །ཚུལ་ཁྲིམས་རྒྱལ་མཚན་གཅེས་པར་འཛིན་
མཛད་པ། །ཀུན་གྱིས་བཀུར་བར་འོས་ལ་གསོལ་བ་འདེབས། །དཔལ་ལྡན་དབང་བཞིས་རང་
རྒྱུད་ཚུལ་བཞིན་སྨིན། །གྲོལ་བྱེད་ལམ་བཞིས་འཆལ་ཁྲིམས་དྲུངས་ནས་ཕྱུང་། །འཁོར་ལོའི་
མགོན་གྱི་རྒྱལ་མཚན་མཐོན་པོ་ཅན། །ཁྱབ་བདག་རིགས་ཀྱི་བདག་པོར་གསོལ་བ་འདེབས། །
སྙན་བརྒྱུད་གདམས་པའི་ཆུ་བོ་བརྒྱ་ཕྲག་གིས། །ཁྱོད་བློའི་ཁོར་ཡུག་ཡངས་པར་ངལ་བསོ་
ནས། །རྣམ་མང་འགྲོ་བའི་རྒུད་པ་སེལ་བརྩོན་པ། །དཔལ་ལྡན་ཆོས་ཀྱི་རྒྱ་མཚོར་གསོལ་བ་
འདེབས། །ཆོས་ཚུལ་མང་པོས་ཉིད་སྐུ་རབ་གང་ཞིང་། །ལེགས་བཤད་བརྒྱ་ཡིས་ཁྱོད་གསུང་
རྟག་པར་མཛེས། །བརྩེ་དང་བྱམས་པའི་ཐུགས་ཀྱིས་རྒྱུད་བལྟམས་པས། །ཀུན་གྱིས་བསྔགས་
པར་འོས་ལ་གསོལ་བ་འདེབས། །དེ་ལྟར་བསྟོད་པས་བདག་སོགས་གདུལ་བྱ་ཀུན། །འཆལ་
ཚུལ་དྲི་མས་ནམ་ཡང་མི་གོས་ཤིང་། །དབང་དང་གདམས་པས་སྨིན་ཅིང་གྲོལ་བྱས་ནས།
དཔལ་ལྡན་རིག་པ་འཛིན་པའི་ས་ཐོབ་ཤོག །ཅེས་བྱ་བ་འདི་ནི་སྡེ་སྣོད་འཛིན་པ་བརྩོན་འགྲུས་
རིན་ཆེན་གྱིས་ཁ་འདོན་དུ་བྱ་བའི་རིམ་པ་ཉིད་དུ་བསྐུལ་བའི་ངོར། དཔལ་ཤཱཀྱ་མཆོག་ལྡན་དྲི་
མེད་ལེགས་པའི་བློས་སྦྱར་བའོ།། །།མངྒལཾ།།
222

རྗེ་རོང་ཆེན་ལ་བསྟོད་པ་སོགས་བསྟོད་པའི་ཚོགས།